Forventet levealder

**Forventet levealder ved fødsel** er den forventede gjennomsnittlige levealderen til et nyfødt medlem av en befolkning. Forventet levealder beregnes vanligvis for et bestemt år; det forutsettes da at dødeligheten som funksjon av alder forblir slik den var det året. Selv om dette er lite sannsynlig, så er forventet levealder nyttig for å sammenligne forholdene i forskjellige geografiske områder, forskjellige folkegrupper og/eller forskjellige år. Siden forventet levealder beregnes utfra dødelighetrater, er den uavhengig av aldersstrukturen til den aktuelle befolkningen. I Norge var i år 2024 eksempelvis forventet levealder 81,59 år for menn og 84,80 år for kvinner.

Dødeligheten i Norge var unormalt høy under koronapandemien, men var i 2024 tilbake til forventet nivå.

Begrepet kan brukes om alt fra trær til insekter og hunder, men det brukes oftest om mennesker i bestemte geografiske områder eller folkegruppe.

## Kjønnsforskjeller

Det er forskjeller på forventet levealder for menn og kvinner, og gjennomsnittlig går dette i kvinners favør.

I Norge var forventet levealder:

* 2014 - 80,03 år for menn og 84,10 år for kvinner
* 2020 - 81,48 år for menn og 84,89 år for kvinner
* 2023 - 81,39 år for menn og 84,63 år for kvinner
* 2024 - 81,59 år for menn og 84,80 år for kvinner

For mindre utviklede land er forventet levealder likere enn for mer utviklede land. Årsaken til dette menes å være at det moderne helsevesenet har til en stor grad redusert risiko ved fødsel, men også at når man gikk fra jordbruksamfunnet ble arbeidet forskjellig fordelt.

Tradisjonelle argumenter pleier å gå ut på sosiale forskjeller: historisk sett, har menn generelt forbrukt mer rusmidler enn kvinner i de fleste samfunn, og er mer sannsynlig å dø av mange tilhørende sykdommer som lungekreft, tuberkulose og skrumplever. Menn har også mer sannsynlighet for å dø av skader, enten utilsiktet (for eksempel yrkes- eller bilulykker, eller ved krig) eller tilsiktet (selvmord). Menn har generelt sett mer sannsynlighet for å dø fra de fleste av de viktigste årsakene til dødsfall (noen allerede nevnt ovenfor) enn kvinner. Noen av disse i USA inkluderer: kreft i luftveiene, trafikkulykker, selvmord, skrumplever, emfysem, og hjertesykdomer Forskjellene her er langt større enn den kvinnelige dødeligheten av spesifikke plager som rammer kvinner, eksempelvis brystkreft og livmorhalskreft. I tillegg kommer plager som spesifikt rammer menn, slik som prostatakreft og testikkelkreft.

## Levealder forskjell i land og etniske grupper
Det er store variasjoner i forventet levealder mellom ulike deler av verden, hovedsakelig forårsaket av forskjeller i folkehelse, medisinsk behandling og kosthold. Med lavest forventet levealder i 2024 er land som Afghanistan 54,4 år, Den sentralafrikanske republikken 56.4 år, Somalia 56,6 år, Mosambik 58,3 år og Sierra Leone 59.4 år. I den andre enden av skalaen finner man Island 84,0 år, San Marino 84,2 år, Japan 85,2 år, Macau 85,3 år og Singapore 86,7 år. Til sammenligning er forventet levealder i 2024 i Norge 82,9 år.

Verdens helseorganisasjon kunngjorde at COVID-19-pandemien snudde trenden med jevn økning i forventet levealder ved fødselen. Pandemien utslettet nesten et tiår med fremskritt i å forbedre forventet levealder.

En studien som tar for seg forventet levealder i Europa ved fødsel fra 1990 til 2021 viser at alle de 20 europeiske landene som var med i studien har en forventet levealder økning. Norges forventede økning er større enn i alle de andre landene.

I 1959 var levealderen i USA 69,9 år og økte frem til 2014 til 78,9 år. Fra 2014 til 2017 sank levealderen til 78,6 år, den sank mest blant menn. I 2019 hadde forventet levealder igjen øket til 78,8 år (EU 81,3 år) og fortsatte øke til 80,9 år i 2024, med 78,7 for menn og 83,1 for kvinner.

For forskjellige etniske grupper i USA i 2019 er tallene:

* Hvite - 78,8 år
* Svarte - 74,8 år
* Latinamerikanere - 81,9 år
* Amerikanske indianere og urfolk fra Alaska - 71,8 år
* Asiater - 85,6 år

Forventet levealder hadde i Russland, før krigen i Ukraina, en stor nedgang fra slutten av 1990-tallet. Nedgangen kommer vesentlige av levevanene i landet, særlig knyttet til alkohol og røyking. Forventet levealder var i 2012 66,5 år, 60,1 år for menn og 73,2 år for kvinner.

Data fra Eurostat:

## Se også
*Liste over land etter forventet levealder

## Referanser


## Eksterne lenker
* Historisk levealder i Norge, artikkel hos norgeshistorie.no